Anul acesta, 1 Mai și Paștele sunt la câteva zile distanță, prin urmare vom uni zilele libere printr-o "sfântă punte". Așadar, iată câteva oferte pe care le puteți alege pentru o binemeritată vacanță la început de mai.
Începem cu binecunoscuta Grecie, aflată la maximum două ore cu avionul de România sau la circa 10 cu mașina. Grecia se pregătește deja pentru sezonul de anul acesta, căutând inclusiv angajați pentru a nu dezamăgi turiștii.
Paralela 45 vă propune să petreceți timp la Atena și în împrejurimile acesteia cu ocazia vacanței de 1 Mai și a sărbătorilor pascale într-o vizită la Akropolis, o lecție de istorie în aer liber. De asemenea, aveți oportunitatea descoperirii Atenei dintr-o altă perspectivă, prin integrarea în ansamblul de arome și culori ale mâncărurilor și produselor din tavernele și boutiqurile din cartierul vechi, Monastiraki – Plaka, aflat la poalele sitului arheologic, prin plimbările lungi în piețele Omonia și Syntagma, care oferă spectacolul schimbării gărzii în fața clădirii Parlamentului, prin vizitarea stadionului unde s-a desfășurat prima Olimpiadă, în 1896.
Citeste si:
Putețin merge pe drumul Peloponezului într-una din zile, pe traseul Mycene – Epidavros – Nafplio – Canalul Corint și descoperiți Palatul cu renumita Poarta Leilor și Mormântul Dinastiei Atrizilor, teatrul antic cu o acustică unică din Epidavro, ori orașul port Nafplio, construit de venețieni în secolul XIII, prima capitală a Greciei moderne după eliberarea de sub otomani. Canalul Corint, construit în 2.500 de ani, este una dintre cele mai vizitate atracții turistice ale Greciei. Este străbătut anual de 12.000 de nave care salvează 321 de kilometri de circumnavigație a coastelor grecești, legând Marea Ionică de Marea Egee.
O astfel de vacanță costă de la 640 de euro/persoană, timp de patru nopți, cu plecare pe 3 mai.
Sursa Foto: Pixabay.com
Părăsim Grecia pentru meleaguri spaniole, pentru sangria, paella și dansuri flamenco.
Citeste si:
De 1 Mai și sărbătorile pascale printre catolici, puteți alege Madridul, pentru șase zile pline de vizite la catedrale și muzee, relaxare la un pahar de Sangria și o porție de paella, ori fructe de mare cu patatas bravas, în oricare restaurant spaniol. O plimbare în Plaza Mayor, principala piață a orașului, vă introduce în atmosfera evenimentelor petrecute de-a lungul timpului aici, de la lupte de tauri la jocuri sportive. Principala atracție a Madridului vă oferă acum o veritabilă experiență de shopping în magazinele înșirate pe laturile sale ori un spectacol Flamenco într-unul dintre cluburi.
Puteți alege un traseu pe la pas Gran Via, denumită Champes Elysee-ul Madridului și Broadway-ul Spaniei, bulevardul care traversează centrul orașului și nu doarme niciodată. Are magazine, cinematografe, resturante și mai ales o arhitectură spectaculoasă. Aici se află un reper al orașului, clădirea în stil baroc Telefonica, cea mai înaltă clădire din Europa în anul în care a fost finalizată, 1921.
Citeste si:
La o oră distanță de Madrid este Segovia, orașul-muzeu inclus în patrimonial UNESCO în 1985, străjuit de munții Sierra de Guadarrama, în care plimbările pe străduțele vechi vă duc spre Apeductul Roman, Fortăreața Alcazar, Catedrala orașului.
O vacanță de 1 Mai și de Paște la Madrid, pentru cinci nopți costă de la 680 de euro/persoană, cu plecare pe 1 mai.
Sursa Foto: Pixabay.com
Îmbătați de aroma vinului de Porto, puteți ateriza și în Portugalia, în această perioadă.
O vacanță de șapte zile în Portugalia începe cu un tur de Lisabona, printre ale sale cele mai importante obiective turistice: cartierul Belem, locul legat de descoperirile maritime potugheze, cu Biserica Dos Jeronimos, o adevarată bijuterie a artei manueline, Turnul Belem și Padrao dos Descobrimentos, monumentul modern dedicat descoperirilor maritime ale Portugaliei. Turul continuă cu Piața Marques de Pombal, Avenida da Liberdade, Piața Restauradores și Piața Rossio.
Citeste si:
Luați o pauză pentru masă la unul dintre restaurantele portugheze și continuați turul cu cartierul Alfama, al cărui nume provine din limba arabă, Al-Hamma, și înseamnă băi. Cartierul are multe atracții istorice importante, dar și baruri și restaurante.
Portugalia vă oferă ocazia să ajungi în cel mai vestic punct al Europei continentale, Cabo da Roca, descris de poetul portughez Luis de Camoes ca fiind locul unde se termină pământul și începe marea. Puteți vizita Estoril, renumita stațiune de litoral unde se află cel mai mare cazinou din Europa. Puteți vizita fosta reședință a familiei regale portugheze de la Sintra, declarată patrimoniu universal de către UNESCO. Și nu ratați în vacanța ta în Portugalia o vizită la Fatima, sanctuarul catolic dedicat Fecioarei Maria, despre care se spune că s-a arătat unor copii de ciobani în 1917. Fatima este locul de pelerinaj al catolicilor și a milioane de turiști atrași de un mister al secolului trecut. "Doamna din lumină", cum a numit-o unul dintre copii, le-a prezis acestora sfârșitul Primului Război Mondial și începutul celui de-al Doilea, sfârșitul comunismului, o tentativă de ucidere a papei și a îndemnat la penitență.
Citeste si:
O vacanță în Portugalia, pentru șapte nopți, pornește de la 1.195 de euro/persoană, cu plecare pe 30 aprilie.
Sursa Foto: Shutterstock.com
Dacă forfota orașelor europene nu este pe placul vostru, puteți opta pentru o vacanță printre dunele de nisip.
O altă variantă de evadare din cotidian timp de o săptămână poate să fie în Tunisia, țara din nordul Africii care oferă soare, plaje cu nisip fin, ape cristaline, deșert, locuri perfecte pentru explorat în afara hotelurilor, ospitalitatea localnicilor. Are istorie, arhitectură, cultură și puține limitări în calea celor care vor să ia la pas zonele istorice sau monumentele aflate pe tot teritoriul țării. Fenicienii, romanii, otomanii au trecut pe rând prin Tunisia, lăsându-şi amprenta. Ca mărturie a istoriei sale bogate, o mulţime de situri arheologice, majoritatea bine conservate, sunt incluse în Patrimoniul UNESCO. Într-un circuit de șapte zile aveți ocazia să vă plimbați prin seturile Star Wars din desert, să admirați apusul de soare într-o plimbare cu cămila prin Sahara, să conduceți un ATV pe dunele de nisip, să trăiți emoția răsăritului de soare în lacul sărat secat Chott el Djerid și să vedeți cascadele din oazele de verdeață ale Saharei.
Citeste si:
Tunisia se mândrește cu El Jem, un amfiteatru amenănător celui din Roma, foarte bine conservat și inclus în patromoniul UNESCO, cu cea mai veche așezare arabo-musulmană a Magrebului și unul dintre principalele sale orașe sfinte, Kairouan, unde se află Marea Moschee, a patra ca importanță în lumea islamică, după Mecca, Medina, Ierusalim, și are propriul său Santorini, orașul Sidi Bou Said, ale cărui case, restaurante, cafenele sunt zugrăvite în alb și albastrul mediteranean.
În Medine, vechile orașe arabe, aveți ocazia să vedeți cât de primitori sunt localnicii, să le cunoașteți obiceiurile și preferințele alimentare și vestimentare, să trăiți un spectacol din negocierea pentru cumpărarea unei poșete din cea mai fină piele, bijuterii ori mirodenii.
O vacanță în Tunisia, printre exotism, cultură și tradiții, timp de șapte nopți, costă de la 1.075 de euro/persoană, cu plecare pe 1 mai.
Sursa Foto: Pixabay.com
Nu în ultimul rând, în oferta Paralela 45 se află și New York-ul, pentru cei dornici de o călătorie peste ocean, în forfota americană. În New York, puteți pleca pe 30 aprilie, într-o vacanță de șase nopți, cu circa 1.890 de euro de persoană.
Sursa Foto: Pixabay.com
Sursa foto: Portugalia/ Shutterstock.com
Te-ar putea interesa și: